Diari Oficial de la Generalitat Valenciana


Sumari del DOGV 7321, del 21-07-2014 (2014/6803)

RESOLUCIÓ de 14 de juliol de 2014, del president de la Generalitat, per la qual es convoca la concessió d'una beca per a la realització de pràctiques professionals en Acció Exterior en la seu de la Direcció General de Relacions amb la Unió Europea a València, durant els anys 2014 i 2015.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7321

Data del DOGV
:   21-07-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/6803


Data del document
:   14-07-2014

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de juliol de 2014, del president de la Generalitat, per la qual es convoca la concessió d'una beca per a la realització de pràctiques professionals en Acció Exterior en la seu de la Direcció General de Relacions amb la Unió Europea a València, durant els anys 2014 i 2015.  
 [2014/6803]  
La Presidència de la Generalitat, en el marc de la política dirigida a la millora i especialització professional de jóvens titulats en àrees de coneixements aplicables a les competències pròpies de la Direcció General de Relacions amb la Unió Europea, entén adequat, per a completar la seua formació, acostar-los al coneixement pràctic de l'Administració pública. Per això, a l'empara del que establixen el Decret 132/2009, de 4 de setembre, del Consell, pel qual es regula la concessió de beques, i la Llei 38/2003, de 17 de novembre, General de Subvencions, convoca la concessió d'una beca perquè dits jóvens titulats puguen accedir a la realització de pràctiques professionals en la dita matèria en les seues dependències.  
Esta actuació es troba inclosa en els objectius i activitats del Programa 112.40, Relacions externes, capítol IV, codi de la línia T4026000, aplicació pressupostària 05.02.02, beques per a formació complementària i especialització professional en Acció Exterior, de l'estat de gastos del pressupost de la Generalitat per a 2014.  
Les ajudes que es financen d'acord amb esta resolució no estan subjectes a la política de control d'ajudes de l'Estat perquè no tenen els requisits de l'article 107 del Tractat de Funcionament de la Unió Europea, ja que no afecten la competència per raó de la qualitat del beneficiari i de l'objecte de l'ajuda.  
Per tant, i per Resolució del president de la Generalitat, de 5 d'abril de 2013, per la qual delega, per a la firma de determinades resolucions i actes, les persones titulars de la conselleria amb competències en matèria de coordinació i impuls de l'acció política del Consell, de la Subsecretaria de la dita conselleria i de les direccions generals de la Presidència, resolc:  
  
Primer  
Convocar la concessió, en règim de concurrència competitiva, d'una beca per a completar la formació de titulats universitaris, per mitjà de la realització de pràctiques professionals d'especialització professional en Acció Exterior, a la seu de la Direcció General de Relacions amb la Unió Europea a València, durant els exercicis 2014 i 2015.  
  
  
Segon  
Aprovar les bases que s'adjunten com a annex d'esta resolució, les quals regiran la mencionada convocatòria.  
  
Tercer  
L'import màxim destinat a la concessió de la beca que es convoca per mitjà de la present resolució, serà de 12.416,64 euros dels quals 4.138,88 euros seran finançats a càrrec del capítol IV, línia T4026000, del programa 112.40, Direcció General de Relacions amb la Unió Europea, de l'exercici 2014, i 8.277,76 euros a càrrec de la mateixa línia i aplicació pressupostària de l'exercici 2015. 2015. No obstant això, l'eficàcia d'esta convocatòria està condicionada a l'existència de crèdit adequat i suficient per a atendre-la en el pressupost de l'anualitat corresponent a l'exercici 2015.  
Contra esta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que establixen els article 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i no es podran simultaniejar ambdós recursos. Tot això sense perjuí que s'utilitze qualsevol altra via que es considere oportuna.  
  
  
València, 14 de juliol de 2014.- El conseller de Presidència i Agricultura, Pesca, Alimentació i Aigua i vicepresident del Consell, p. d. f. (ap. primer, 2, R 05.04.2013 del president de la Generalitat): José Císcar Bolufer.  
  
  
ANNEX  
Bases de la convocatòria per a la concessió d'una beca per a la realització de pràctiques professionals en Acció Exterior a la seu de la Direcció General de Relacions amb la Unió Europea a València  
  
Primera. Objecte i àmbit de la convocatòria  
L'objecte d'esta convocatòria és la concessió d'una beca per a completar i desenrotllar la formació acadèmica dels i de les jóvens graduats en Acció Exterior, a través de la realització de pràctiques professionals a la seu de la Direcció General de Relacions amb la Unió Europea a València.  
  
Segona. Requisits generals dels sol·licitants  
1. Les persones que sol·liciten participar en la convocatòria hauran de reunir els requisits següents, en la data de finalització del termini de presentació de sol·licituds:  
a) No ser major de 35 anys.  
b) Estar en possessió del títol de llicenciat o graduat en Dret, Ciències Polítiques, Ciències Econòmiques o Administració i Direcció d'Empreses, expedit o homologat per les autoritats espanyoles o dels altres països de la Unió Europea i que no hagen transcorregut més de cinc anys des de la seua obtenció.  
c) Haver obtingut el referit títol en una universitat de la Comunitat Valenciana o tindre la seua residència habitual en esta, amb almenys dos anys d'antelació a la publicació d'esta convocatòria.  
d) Acreditar documentalment el coneixement dels idiomes anglés i francés, nivell intermedi de l'Escola Oficial d'Idiomes, o equivalent (B1).  
e) No haver sigut beneficiari o beneficiària de beques de pràctiques professionals en la Generalitat per un període igual o superior a 36 mesos. De conformitat amb el que establix la disposició transitòria segona del Decret 132/2009, de 4 de setembre, del Consell, pel qual es regula la concessió de beques, el mencionat termini començarà a computar-se a partir de l'entrada en vigor de la dita norma (09.09.2009).  
f) No trobar-se incurs o incursa en les prohibicions per a obtindre la condició de beneficiari o beneficiària, establides en l'article 13 de la Llei 38/2003, de 17 de novembre, General de Subvencions.  
2. No podran optar a esta beca els que, en el moment de publicar-se la convocatòria, ja estiguen disfrutant d'una beca de pràctiques professionals en la Generalitat, llevat que es concórrega a la mateixa beca que s'està disfrutant o que resten menys de dos mesos per a la seua finalització.  
  
Tercera. Duració de la beca i pròrroga  
1. El període de duració de la beca serà de 12 mesos, des de la data que s'indique en la resolució de concessió, que serà objecte de publicació en el Diari Oficial de la Comunitat Valenciana.  
2. El període de duració podrà prorrogar-se, sense necessitat de nova convocatòria, per un període màxim de 12 mesos addicionals, sempre que hi haja disponibilitat pressupostària i l'exercici de l'activitat que s'estiga efectuant així ho requerisca o aconselle.  
  
Quarta. Dotació econòmica individual i pagament de la beca  
1. La dotació econòmica de la beca serà de mil euros (1.000 ?) bruts mensuals.  
Sobre el dit import haurà de Practicar-se la retenció corresponent a compte de l'impost sobre la renda de les persones físiques, així com la corresponent cotització a la Seguretat Social en els termes establits en el Reial Decret 1493/2011, de 24 d'octubre, i les altres que, si és el cas, pogueren correspondre.  
2. En cas de pròrroga de la beca, en el segon període la quantia procedent serà la que resulte aplicable d'acord amb la resolució a què es referix l'article 17.1 del Decret 132/2009, de 4 de setembre, del Consell, pel qual es regula la concessió de beques.  
3. Les quantitats abonades en cap cas tindran el caràcter de salari o retribució, sinó d'ajuda econòmica per als gastos que la beca comporta.  
  
4. Durant el període de vigència de la beca i a fi que la quantia de l'ajuda concedida no estiga indirectament minvada, es podran abonar ajudes complementàries per a compensar els gastos derivats de l'assistència a cursos, seminaris, esdeveniments o altres activitats que, a consideració del tutor o tutora responsable de la formació, s'entenguen necessaris o convenients als seus propòsits. En este cas, els dits gastos seran rescabalats en els termes que, per al personal de la Generalitat i l'adscrit funcionalment al seu servici, establix el Decret 24/1997, d'11 de febrer, del Consell, sobre indemnitzacions per raó del servici i gratificacions per servicis extraordinaris.  
  
L'aplicació de dita normativa es referix únicament als conceptes i quanties que hagen de ser rescabalats sense que això implique una modificació en la relació jurídica del becari amb l'Administració.  
  
5. L'import de la beca s'abonarà mensualment, previ certificat de la persona responsable de la unitat administrativa amb rang mínim de direcció de servici, en la qual el becari o la becària estiga desenrotllant la seua activitat.  
  
Quinta. Termini, lloc i forma de presentació de sol·licituds  
1. El termini de presentació de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Comunitat Valenciana. Comunitat Valenciana.  
2. Les persones aspirants a obtindre la beca presentaran, exclusivament per via electrònica, la sol·licitud, dirigida a la Direcció General de Relacions amb la Unió Europea. Per a això accediran a la seu electrònica de la Generalitat ?https://sede.gva.es?, punxaran en l'apartat «Servicis on line», buscaran el tràmit de sol·licitud de beca dissenyat a este efecte i ompliran els formularis disponibles, per tal de poder obtindre l'autobaremació inicial dels mèrits adduïts en el currículum, que es calcularà de forma automàtica a partir de la informació hi aportada.  
  
En el cas de presentació de més d'una sol·licitud per a esta convocatòria, únicament es tindrà en compte l'última presentada, i s'arxivaran les anteriors.  
3. Hi ha un correu d'assistència tècnica, ?generalitat\_en\_boa@qst.st- destinat a resoldre qualsevol problema tècnic relacionat amb la presentació electrònica de la sol·licitud.  
4. El formulari de sol·licitud incorpora una declaració responsable, per mitjà de la qual el sol·licitant manifesta, sota la seua responsabilitat, que totes les dades arreplegades en la sol·licitud i en el currículum que adjunta són verídiques, que es troba en possessió de la documentació que així ho acredita, i que queda a disposició de la Generalitat per a la comprovació, control i inspecció posterior que s'estimen oportuns. Segons el que disposa l'article 71 bis de la Llei 30/1992, la inexactitud, falsedat o omissió, de caràcter essencial, en qualsevol dada o manifestació en l'esmentada declaració responsable, així com la falta d'acreditació dels requisits exigits, determinarà la impossibilitat de continuar en la convocatòria.  
5. Igualment, inclou una autorització perquè l'Administració obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19 respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions (BOE 176, 25.07.2006).  
6. Així mateix, el formulari conté una indicació que les dades de caràcter personal hi contingudes podran ser incloses en un fitxer per al seu tractament pel titular responsable d'este, en l'ús de les funcions que tinga atribuïdes i en l'àmbit de les seues competències. Al seu torn, s'informa els interessats de la possibilitat d'exercir els drets d'accés, rectificació, cancel·lació i oposició, tot això de conformitat amb el que disposa l'article 5 de la Llei Orgànica 15/1999, de Protecció de Dades de Caràcter Personal (BOE 298, 14.12.1999).  
  
7. Per a poder realitzar la presentació electrònicament, el sol·licitant haurà de disposar de firma electrònica, per mitjà del certificat reconegut per a ciutadans emés per l'Agència de Tecnologia i Certificació Electrònica ?www.accv.es?, o del DNI electrònic.  
8. La presentació de la sol·licitud en el Registre Electrònic podrà ser acreditada per mitjà del rebut expedit per este, de manera automàtica. Es podrà recuperar el dit justificant de registre accedint a l'àrea personal ?https://www.tramita.gva.es/cdc/>, apartat «Sol·licituds entregades».  
  
A l'efecte del còmput de terminis, serà vàlida i produirà efectes jurídics la data d'entrada que es consigne en el rebut expedit pel Registre Electrònic. La Generalitat garantix que la data i l'hora assignada en el rebut és l'hora oficial que establixen el Reial Institut i l'Observatori de l'Armada. La recepció en dia inhàbil a la unitat corresponent s'entén efectuada el primer dia hàbil següent. Es consideren inhàbils els dies que tinguen la condició de festes oficials a la Comunitat Valenciana.  
  
9. El sol·licitant podrà realitzar el seguiment de la tramitació de la beca, accedint a la seu electrònica i seleccionant el tràmit de consulta de beca creat a este efecte.  
10. La presentació de la sol·licitud per a optar a la beca implicarà l'acceptació per la persona sol·licitant de les presents bases.  
11. Si la sol·licitud presentada en termini no reunix els requisits indicats en esta convocatòria o no és aportada alguna documentació de l'exigida en esta, es requerirà l'interessat per a la seua esmena en el termini màxim de 10 dies hàbils, i se li indicarà que si no ho fa es considerarà que desistix de la seua sol·licitud. La dita esmena es realitzarà també de forma electrònica, amb la selecció del tràmit creat amb esta finalitat.  
  
Sexta. Comissió avaluadora  
1. Per a l'examen de les sol·licituds de la beca d'especialització professional en Acció Exterior i elaboració de les propostes es constituirà una comissió avaluadora, que estarà formada per:  
a) La persona titular de la Direcció General de Relacions amb la Unió Europea, o persona que designe en la seua substitució, que actuarà com a president de la comissió avaluadora.  
b) La persona titular del Servici de Relacions amb la Unió Europea, o persona que designe en la seua substitució.  
c) La persona titular del Servici de Relacions amb les Comunitats Autònomes, l'Estat i Acció Exterior, o persona que designe en la seua substitució.  
d) Un tècnic o una tècnica de la Direcció General de Relacions amb la Unió Europea, que actuarà com a secretari de la comissió.  
2. Els membres de la comissió avaluadora podran ser assessorats pel personal tècnic o professional que es considere necessari, que podrà assistir amb veu però sense vot.  
3. La comissió avaluadora adaptarà el seu funcionament al que establixen la convocatòria i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel que fa a la composició i el funcionament dels òrgans col·legiats, i prendrà els seus acords per majoria simple i estendrà actes de les sessions que celebre i els acords que adopte.  
  
  
Sèptima. Barem per a avaluar els mèrits personals  
1. En la convocatòria regulada per estes bases, seran tinguts en compte els següents criteris de valoració:  
A) Expedient acadèmic: la puntuació màxima en este apartat podrà ser de 18 punts.  
1. La puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts.  
  
Quan la ponderació estiga realitzada amb una puntuació de 0-4 s'aplicarà el que disposen l'apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial. No obstant això, es recomana aportar certificat on conste la nota mitjana ponderada entre 5 i 10 punts.  
2. L'especialització acadèmica en matèries relacionades amb la convocatòria es valorarà entre 0 i 5 punts. Per especialització acadèmica s'entenen les assignatures relacionades amb l'objecte de la beca i es valorarà amb un màxim de 0,20 punts per assignatura.  
3. Altres títols acadèmics oficials que no constituïsquen un requisit per a la concessió. En este subapartat la puntuació màxima serà de 3 punts:  
Doctor: 2,00 punts   
Altres llicenciatures o graus: 1,00 punt  
Altres diplomatures: 0,50 punts.  
B) Coneixements de valencià:  
Només es valoraran els certificats expedits i homologats per la Junta Qualificadora de Coneixements de Valencià, d'acord amb l'escala següent i es puntuarà exclusivament el nivell més alt acreditat:  
  
Oral: 0,25 punts  
Elemental: 0,50 punts  
Mitjà: 0,75 punts  
Superior: 1,00 punt.  
C) Coneixement d'idiomes de la Unió Europea  
1. Tenint en compte que per la naturalesa d'esta beca, el coneixement d'estos idiomes es considera un element essencial, es valorarà fins a 2 punts, amb 0,20 punts cada nivell superat, d'acord amb l'escala establida en el Marc Normatiu de Referència per a les Llengües.  
  
Respecte dels idiomes anglesos i francesos, únicament es computarà en este apartat el seu coneixement de nivell superior a l'intermedi de l'Escola Oficial d'Idiomes o equivalent (B1).  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.  
  
2. En el cas que el coneixement d'un idioma siga acreditat per títol universitari i haja sigut valorat en l'apartat A.3, no es computarà també en este apartat.  
D) Coneixements addicionals:  
1. Experiència professional relacionada directament amb l'objecte de la beca, fins a 2 punts, i es computarà 0,10 per cada mes complet treballat.  
2. Cursos de formació relacionats amb l'objecte de la beca, fins a un màxim de 4 punts  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:  
De 200 o més hores: 3,00 punts  
De 100 o més hores, 2,00 punts  
De 75 o més hores, 1,50 punts  
De 50 o més hores, 1,00 punt  
De 25 o més hores, 0,50 punts  
De 15 o més hores, 0,20 punts.  
Els centres de formació que impartisquen cursos han de ser organismes oficials o centres reconeguts.  
En cap cas no es puntuaran en el present apartat els cursos de valencià i d'idiomes.  
E) Prova / entrevista  
Una vegada efectuada la valoració dels mèrits inclosos en les sol·licituds presentades, la comissió convocarà els 10 aspirants amb millor puntuació, per a la realització d'una prova escrita i una entrevista, a fi de comprovar el coneixement dels aspirants dels idiomes requerits, així com de la realitat i el funcionament de la Unió Europea.  
  
El nombre d'aspirants podrà ser superior a deu, si així ho considera la comissió avaluadora.  
La puntuació màxima que s'atorgue en este apartat queda establida en 7 punts.  
La no-presentació a l'entrevista i/o, si és el cas, a la prova pràctica, comportarà l'exclusió de la convocatòria.  
F) Altres mèrits  
Tenint en compte la naturalesa de la beca, es valoraran, fins a un màxim de 2 punts, els següents altres mèrits relacionats amb l'objecte de la convocatòria:  
- Màster o postgrau oficial en la Unió Europea: 2 punts.  
- Altres beques disfrutades durant els estudis universitaris: beques Jean Monnet de col·laboració, Europe Direct i semblants: 0,5 punts.  
- Participació en projectes d'intercanvi internacional, Erasmus: 1 punt.  
- Stage en institucions europees: 0,10 per mes.  
- Altres estades prolongades: 0,50 punts.  
2. En cas d'empat, es resoldrà a favor de la persona que haja acreditat, en el moment de presentació de sol·licituds, el reconeixement de l'òrgan competent de tindre una discapacitat, o ser víctima de violència de gènere o d'accions terroristes, per este orde.  
  
Octava. Presentació acreditativa dels mèrits  
1. Per tal de reduir càrregues administratives als interessats, a la sol·licitud i el currículum presentats per via electrònica no s'acompanyarà cap documentació.  
2. Els sol·licitants que hagen sigut seleccionats per a la fase de prova/entrevista hauran de presentar la documentació acreditativa dels mèrits detallats en el currículum en el dit acte, sense perjuí que la comissió avaluadora puga requerir la dita documentació en qualsevol altre moment del procediment. La documentació, original i fotocòpia a presentar, és la següent:  
a) Titulació acadèmica requerida en la convocatòria, expedida o homologada per les autoritats espanyoles o dels altres països de la Unió Europea.  
b) Documentació acreditativa dels mèrits al·legats en el currículum.  
  
c) Documentació que acredite trobar-se en algun dels supòsits establits en l'apartat 2 de la base sèptima d'esta convocatòria.  
3. Els mèrits que no siguen acreditats suficientment no seran tinguts en compte a l'efecte de la seua valoració.  
4. El compliment temporal dels mèrits s'entendrà referit a la data de finalització del termini de presentació de sol·licituds.  
5. Si en qualsevol moment del procés arriba a coneixement de la comissió avaluadora que algun dels sol·licitants no posseïx la totalitat dels requisits exigits, ha de requerir-li l'acreditació d'estos requisits. En el cas que no siguen acreditats en el termini de 10 dies, quedarà exclòs del procés, prèvia indicació de les inexactituds o falsedats formulades pel sol·licitant.  
  
Novena. Procés de selecció  
1. Una vegada que la comissió avaluadora dispose de l'autobaremació que s'obté de forma automàtica en omplir el currículum, revisarà els mèrits al·legats en este, per tal de comprovar que s'adeqüen al que establix la convocatòria, i publicarà durant 10 dies el llistat provisional en la seu electrònica o portal institucional de la Generalitat en Internet ?www.gva.es?, ordenat segons la puntuació obtinguda per tots els aspirants, per a la fase d'al·legacions, sense perjuí que, per tal d'examinar algun extrem dels mèrits aportats en el currículum, la comissió avaluadora podrà requerir als sol·licitants còpia de la documentació acreditativa d'estos.  
2. Els candidats i candidates que obtinguen la millor puntuació seran convocats per a la realització d'una prova escrita/entrevista en què es valorarà l'adequació del perfil personal i professional dels candidats i candidates a les activitats a desenrotllar.  
3. Finalitzat el procés selectiu, la comissió avaluadora, en el termini de 10 dies, elaborarà una proposta de resolució que contindrà la relació de persones beneficiàries i una borsa de reserva constituïda pels aspirants que no resulten adjudicataris de la beca, prioritzada per orde de puntuació per a cobrir la vacant que poguera produir-se durant el període de gaudi. Així mateix, s'inclourà una relació dels aspirants i les aspirants les sol·licituds de què hagen sigut desestimades, i s'hi indicaran les causes que han motivat la denegació.  
  
Deu. Termini de resolució i notificació. Òrgan competent per a l'ordenació, instrucció i resolució del procediment  
1. El termini màxim per a dictar i notificar la resolució sobre les sol·licituds formulades serà de tres mesos a comptar de la data de publicació d'esta convocatòria en el Diari Oficial de la Comunitat Valenciana, sense perjuí de l'ampliació de terminis en els termes que preveu l'article 42 de la Llei de Règim Jurídic de les Administracions Públiques i del Procediment Administratiu Comú.  
2. En el cas que transcórrega el termini establit sense que s'haja dictat i notificat resolució expressa, les persones interessades podran entendre desestimades les seues sol·licituds per silenci administratiu, de conformitat amb el que establix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.  
3. La resolució de concessió serà dictada pel conseller de Presidència i Agricultura, Pesca, Alimentació i Aigua, per delegació del president de la Generalitat, efectuada per Resolució de 5 d'abril de 2013, per la qual delega el conseller de Presidència i Agricultura, Pesca, Alimentació i Aigua per a la firma de determinades resolucions i actes i esta s'haurà de publicar en el Diari Oficial de la Comunitat Valenciana.  
4. La publicació d'esta resolució produirà els efectes de notificació a les persones interessades, d'acord amb el que disposen els articles 58 i 59.6 de la Llei de Règim Jurídic de les Administracions Públiques i del Procediment Administratiu Comú, i s'inserirà la informació corresponent en la seu electrònica o portal institucional de la Generalitat en Internet ?www.gva.es?.  
  
Onze. Drets i obligacions de la persona beneficiària  
1. La persona beneficiària de la beca haurà d'estar al corrent en el compliment de les seues obligacions tributàries i davant de la Seguretat Social, tot això amb anterioritat a dictar-se la proposta de resolució de concessió de la beca, de conformitat amb el que establix l'article 14.1.e de la Llei 38/2003, General de Subvencions, i per a això autoritzarà expressament l'Administració per a la seua obtenció directa en subscriure el model de sol·licitud.  
2. La persona beneficiària de la beca està obligada a incorporar-se al departament que se li indique en el termini establit, a realitzar l'activitat que ha motivat la concessió, durant el període de gaudi, i a guardar el secret degut i la confidencialitat dels assumptes en què intervinga, així com a complir les obligacions establides tant en l'article 14 de la Llei General de Subvencions com en la mateixa convocatòria.  
  
3. La persona beneficiària està obligada a acceptar la concessió de la beca i a renunciar a qualsevol altra beca simultània en tot o en part que es gaudi.  
4. Per mitjà de l'acceptació de les bases de la convocatòria, el becari cedix gratuïtament i de forma indefinida els resultats obtinguts com a conseqüència del desenrotllament de la beca, així com la memòria final, si és el cas, a la Presidència de la Generalitat, que es reserva el dret a la seua publicació i utilització, llevat que la normativa aplicable dispose una altra cosa.  
5. Durant el període de gaudi de la beca, la persona beneficiària haurà d'exercir les pràctiques amb un horari màxim de 30 hores setmanals, que es distribuiran de la forma en què siga organitzat per part del tutor o tutora de l'òrgan que exercisca la tutela.  
  
Dotze. Obligacions de l'entitat que concedix  
Són obligacions de la Presidència de la Generalitat, en relació amb la beca concedida d'acord amb les bases d'esta convocatòria:  
a) Proporcionar el suport necessari i facilitar la utilització dels mitjans, instruments i equips que resulten necessaris per al normal exercici de l'activitat objecte d'esta beca.  
b) Designar un tutor o tutora que coordinarà i orientarà les activitats a realitzar pel becari o la becària, assignarà les funcions a realitzar en el curs de les seues pràctiques, realitzarà el seguiment i suport necessari, resoldrà els dubtes que puguen sorgir, i avaluarà el seu aprofitament.   
  
c) Vetlar pel desenrotllament adequat del programa de formació.  
d) Expedir el corresponent certificat d'aptitud i aprofitament a favor del becari o becària, després de la finalització del termini de duració de la beca i després de l'informe favorable del tutor o tutora.  
  
Tretze. Situacions de la persona beneficiària de la beca i règim d'incompatibilitats  
1. La beca objecte de la present convocatòria és incompatible amb l'exercici de qualsevol altra beca o ajuda, així com amb la realització de qualsevol altra activitat laboral remunerada que supose concurrència amb l'objecte i dedicació de la beca, o que impedisca el compliment de les obligacions derivades del normal desenrotllament d'esta.  
2. Quan el beneficiari o beneficiària de la beca siga un empleat de la Generalitat, quedarà en la situació administrativa que siga procedent, d'acord amb la normativa vigent en matèria de funció pública.  
  
3. Quan el beneficiari o beneficiària de la beca no mantinga cap relació amb la Generalitat, la condició i aprofitament de la beca no implicarà cap vinculació laboral o administrativa amb la Generalitat.  
  
  
Catorze. Facultats d'interpretació i incidències  
1. El conseller de Presidència i Agricultura, Pesca, Alimentació i Aigua, per Resolució del president de la Generalitat, de 5 d'abril de 2013, per la qual delega, per a la firma de determinades resolucions i actes, les persones titulars de la conselleria amb competències en matèria de coordinació i impuls de l'acció política del Consell, de la Subsecretaria de la dita conselleria i de les direccions generals de la Presidència, resoldrà tant els dubtes com els conflictes que poguera plantejar el becari o la becària en l'exercici de la seua funció, o les unitats administratives que els tutelen. Així mateix, resoldrà les incidències que es produïsquen durant el període de gaudi de la beca, amb audiència prèvia de l'interessat o de la interessada.  
2. La renúncia a la beca suposarà la pèrdua de tots els drets hi inherents i, per tant, el seu import deixarà de percebre's a partir d'eixe moment.  
3. En el cas de produir-se alguna renúncia a la beca concedida, el conseller de Presidència i Agricultura, Pesca, Alimentació i Aigua, per resolució del president de la Generalitat, de 5 d'abril de 2013, per la qual delega, per a la firma de determinades resolucions i actes, les persones titulars de la conselleria amb competències en matèria de coordinació i impuls de l'acció política del Consell, de la Subsecretaria de la dita conselleria i de les direccions generals de la Presidència, i es cobrirà la vacant que poguera produir-se, i per a això s'utilitzarà la borsa de reserva que resulte del procediment de selecció prèviament efectuat i en l'orde establit en esta.  
4. En els supòsits en què, per raó de part, adopció o acolliment, s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput. Igualment, en casos d'ingrés hospitalari prolongat es recuperarà amb posterioritat el temps de pràctiques interromput.  
  
Quinze. Pèrdua del dret al cobrament i reintegrament  
1. Es produirà la pèrdua del dret al cobrament total o parcial de la beca en el supòsit de falta de justificació o de concurrència d'alguna de les causes previstes en l'article 37 de la Llei 38/2003, de 17 de novembre, General de Subvencions.  
2. Serà procedent el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:  
a) Quan es destine la quantitat percebuda a altres fins diferents a la finalitat de l'ajuda.  
b) Quan s'incórrega en algun dels casos d'incompatibilitat de la beca establits en la base tretze.  
3. En la tramitació dels procediments es garantirà, en tot cas, el dret d'audiència a la persona interessada.